
ПРЕДЛОЖЕНИЕ ЗА РЕШЕНИЕ НА ЕВРОПЕЙСКИЯ ПАРЛАМЕНТ
относно предложението за назначаване на председател на Европейския банков орган
(N10-0004/2026 – C10‑0020/2026 – 2026/0802(NLE))
(Одобрение)
Европейският парламент,
–	като взе предвид изготвения от Съвета на надзорниците на Европейския банков орган списък с предварително подбрани квалифицирани кандидати за длъжността председател на този орган,
–	като взе предвид писмото на Съвета от 4 февруари 2026 г., с което се предлага Франсоа-Луи Мишо за председател на Европейския банков орган (C10-0020/2026),
–	като взе предвид член 48, параграфи 2 и 3 от Регламент (ЕС) № 1093/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски банков орган), за изменение на Решение № 716/2009/ЕО и за отмяна на Решение 2009/79/ЕО на Комисията[footnoteRef:1], [1:  OВ L 331, 15.12.2010 г., стр. 12, ELI: http://data.europa.eu/eli/reg/2010/1093/oj.] 

–	като взе предвид своята резолюция от 14 март 2019 г. относно баланса между половете при издигането на кандидатури за позиции в областта на икономическите и паричните въпроси на ЕС[footnoteRef:2], [2:  OВ C 23, 21.1.2021 г., стр. 105.] 

–	като взе предвид своята резолюция от 16 януари 2020 г. относно институции и органи в рамките на Икономическия и паричен съюз: предотвратяване на конфликти на интереси след приключване на трудово или служебно правоотношение в публичната администрация[footnoteRef:3], [3:  Приети текстове, P9_TA(2020)0017.] 

–	като взе предвид член 135 от своя Правилник за дейността
–	като взе предвид доклада на комисията по икономически и парични въпроси (A10 0000/2026), 
А.	като има предвид, че настоящият председател на Европейския банков орган подаде оставка на 31 януари 2026 г.;
Б.	като има предвид, че член 48, параграф 2 от Регламент (ЕС) № 1093/2010 предвижда, че председателят на Европейския банков орган се избира чрез открита процедура за подбор, при която се спазва принципът на баланс между половете, въз основа на неговите качества, умения, познания за финансовите институции и пазари, както и опит, свързан с финансовия надзор и регулиране;
В.	като има предвид, че на 4 февруари 2026 г. Съветът предложи, след потвърждение от Парламента, Франсоа-Луи Мишо да бъде назначен за председател на Европейския банков орган с мандат от пет години, в съответствие с член 48, параграфи 2 и 3 от Регламент (ЕС) № 1093/2010;
Г.	като има предвид, че на 25 февруари 2026 г. комисията по икономически и парични въпроси проведе изслушване на Франсоа-Луи Мишо, по време на което той направи встъпително изказване и след това отговори на въпросите, зададени от членовете на комисията;
1.	[одобрява / отказва да даде своето одобрение за] назначаването на Франсоа-Луи Мишо за изпълнителен директор на Европейския банков орган [и изисква оттегляне на предложението и представяне на ново предложение];
2.	възлага на своя председател да предаде настоящото решение съответно на Съвета, на Комисията, на Европейския банков орган, както и на правителствата на държавите членки.

Настоящият доклад е изготвен, след като комисията по икономически и парични въпроси упражни правомощията, предоставени на Парламента съгласно Регламент (ЕС) № 1093/2010, и по-специално член 48 от него, и след като комисията по икономически и парични въпроси установи процедури по отношение на назначенията в регулаторни и надзорни органи в икономическата и финансовата област.

<FootprintIntro>В рамките на своята изключителна отговорност докладчикът декларира, че в доклада не е включена информация, предоставена от представители на интереси, попадащи в обхвата на Междуинституционалното споразумение за задължителен регистър за прозрачност[footnoteRef:4], или от представители на публични органи на трети държави, включително техните дипломатически мисии и посолства, които трябва да бъдат изброени в настоящото приложение съгласно член 8 от приложение I към Правилника за дейността.</FootprintIntro> [4:  Междуинституционално споразумение от 20 май 2021 г. между Европейския парламент, Съвета на Европейския съюз и Европейската комисия за задължителен регистър за прозрачност (ОВ L 207, 11.6.2021 г., стр. 1, ELI: http://data.europa.eu/eli/agree_interinstit/2021/611/oj).] 

